กราบขออภัยสำหรับ...คำพูด แต่ผมมีความรู้สึกอย่างนั้นจริงๆ

"แฟชั่นไอซ์แลนด์" เป็นสถานที่ที่ผมไปบ่อยมาก สำหรับการฝากท้อง การซื้อของ หรือจิบปาถะมากมาย
ร้านอาหารก็ผ่านมาแล้วมากมาย เรียกได้ว่า ตั้งแต่ร้านน้อยใหญ่ ฟู๊ดคอร์ท ร้านไอติม ร้านกาแฟ แต่วันนี้ผมได้มามาลอง
กิน  ร้าน "โพนยางคำ" แบบ A La Carte บนสายพาน ก่อนจะย่างเข้าไป ก็ตามธรรมชาติของผม อ่านโปสเตอร์หน้า
ร้านบ้าง อ่านคำแนะนำตัวใหญ่ๆบ้าง แต่คงอ่านไม่ละเอียดเท่าไหร่ เห็นแว่บ แว๊บแหละ 

"เนื้อประมาณเทพ บร่า บรา บรา ทาน 4 จานจ่าน 3 จาน" และอีกหลายแผ่นโฆษณา แบบลวกๆ

เดินเข้าไปเห็นอาหารเรียงรายบนสายพาน ได้โต๊ะด้านหลังๆ ระยะการเดินไปที่โต๊ะสังเกตุอาหารบนสายพานประเมินด้วยสายตา

จานของคาว ไม่น่าเกิน 8-9 อย่าง ผัก 3-4 อย่าง ของหวานก็มีบนสายพานอีกนิดหน่อย ก็รู้สึกนิดๆนะว่าเออมันจะมีอะไรกินบ้างหนอ เอาวะไหนไหน ก็เข้ามาแล้ว ลองดูสักตั้งก็ไม่เป็นไร

วันนี้ผมมาผู้ใหญ่ กินเยอะ 2 ท่าน ไม่ค่อยกินหุ่นนางงาม 2 ท่าน เด็กเล็กประมาณจิ้มไส้กรอก 2 ชิ้นอิ่ม 3 โลกอนาคต
อยู่ได้แบบ สบาย สบาย

นั่งแฟ่บ มีเมนู มาวางพร้อมพนักงาน พร้อมสั่ง เมนูคล้ายกับร้านที่แถวนวลจันทร์แต่น้อยกว่าเยอะคือมีส้มตำ หลายตำ
คอหมูย่าง ไส้ย่าง เนื้อย่าง .... .... .... เบสิคอีสานฟู๊ด

ราคาอาหารบนสายพานมีบอกในเมนูชัดเจน ม่วง 19.- , ชมพู 39.- , เขียว 49.- , เหลือง 59.- , แดง 79.- , ขาว 169.- น้ำรีฟิว 29 

บนโต๊ะมีเตาให้ 2 แบบ หรือจะเลือกเหมือนกันก็ได้คือ เตากะทะ(เตาดาด) หม้อชาบู (หม้อจุ่ม) น้ำซุป 3-4 อย่างให้เลือก ต้มยำ ชาบู ฯ

ส่งเตาเสร็จก็หันมาหาของสดบนสายพาน โอแม่เจ้า จาน 19 บาท เห็นจะมีไม่กี่อย่าง ตัวอย่างเช่น ผักบุ้งประมาณ ลวกแล้ว สัก 2 คำตะเกียบผู้หญิงน่าจะหมด สำหรับผมคำเดียวหมด ข้าวเปล่า ตักแบบทัพพีเดียว นึกถึงถ้วยร้านข้าวต้ม ตักมาแบบไม่เต็มถ้วย 
ราคา 19 บาท(เจ๊ด....เห้) ข้าวโพดผ่าแบบแบ่งครึ่ง 3 ครึ่ง 19 บาท 

หันมามองจาน 39 บาท มีเห็ดฟางแบ่งครึ่ง 6 ชิ้นเท่ากันทุกจาน แทบยังไม่เห็นเนื้อสัตว์ เห็นก็แต่ลูกชิ้นสีแดงคล้ายลูกชิ้นเอ็มเค แต่มันไม่ใช่ เข้าใจว่ากินเข้าไปคงจะ....บรา บร่า บร้า บร๊า บร๋า (ผันได้ 5 เสียงอักษรเสียงกลาง)

ขยับมามองที่พอกินได้ 49 ขึ้นไปเป็นพวกเนื้อหมูมันมากกว่าครึ่งของชิ้นเนื้อ 1 จาน 4 ชิ้นนิ้ว(กลาง) บางเฉียบ

ด้วยระบบประมวลผลในสมองที่จบมาทางสายคำนวนเล็งเห็นแล้วว่า เอายันอิ่ม แมร่งคงพอตัวเป็นแน่แท้แล้วท่านเสมา

แต่ไม่เป็นไรนะ ไหนมาแล้ว มันต้องลองกินดูว่าสุดท้ายมันจะจบลงที่เท่าไหร่

จาน 79 เป็นเนื้อวัวชั้นเลิศ ผมไม่ปฎิเสธว่ามันอร่อย ผมกินสันนอก หรือเซอร์ลอยด์ สักชิ้น ร้านดาดๆก็ต้องมี 400 ขึ้น
ถ้าเทพๆก็เฉียดพัน ผมว่านื้อที่นี้ที่จานละ 79 บาทที่ถือรสชาดผ่านในราคา 79 บาทคือ เนื้อสันหมักซอส จานละ 4 ชิ้นที่ผมถือว่าคุ้มจริง เนื้อนุ่มตลอด ไม่มีเส้นผังพืดใดๆมารบกวน นิ่มตั้งแต่เคี้ยวแรก นอกนั้นผมว่า "กระจอก" 

ผมมาทานที่ที่นี้ไม่ปฏิเสธถึงคุณภาพของอาหาร รสชาด แต่สิ่งที่ผมมักพูดเสมอๆในรีวิวของผมคือ "มันคุ้มหรือเปล่า"
คุณให้อะไรผู้บริโภค ผมเป็นคนไม่ได้กลัวหรือยำเกรงกับการทานอาหารมื้อละหลายๆเงิน เรียกได้ว่า เจ๊งกับการกินมานับไม่ถ้วน กินมันตั้งแต่ก๋วยเตี๋ยว ยัน.... .... ราคาสวรรค์ แต่สิ่งที่สรรหา คือมันควรคู่กับเงินที่เสียไปหรือเปล่า

กินวันนี้ เด็กกินไปไม่กี่คำ ผมกับหลานหนักสุดซัดไปเรื่อยๆ ผู้หญิงสองท่านที่มาด้วยก็ไม่ได้มากมายจนอิ่มอืด รวมถึงตัวผมที่นอกจากไม่ได้พิสมัยกับความไม่หลากหลาย รวมถึงขัดใจกับราคาอาหารต่อหน่วย บอกได้เลยว่าผมไม่ได้ครึ่งกระเพาะ
โดนบิลไป 2800 กว่าบาท เดินโง่เสียวุฒิภาวะทางมันสมองออกมาจากร้านเลย


ถ้าที่นี้ผมพูดได้คำเดียว สำหรับตัวผม "โง่ฉิบหาย" (ด่าตัวเองครับ)
